**Kitüntetési javaslat indoklása**

Marlokné Strack Regina Solymáron, német nemzetiségi családban született, ahol a német –sváb nyelv és hagyományok jelen voltak és vannak a mai napig.

Regina 30 éve óvoda- és német nemzetiségi óvodapedagógusként dolgozik, kiváló szaktudással rendelkezik. Nevét megtalálhatjuk az Országos Szakértői Névjegyzékben is. Rendszeresen járja és minősíti, tanácsokkal látja el a régió intézményeit.

23 éve Solymáron dolgozik, több mint 10 éve a kollégák, szülők, az fenntartó megelégedésére három intézmény a Kék Óvoda, a Napsugár Óvoda és a Liget Bölcsőde igazgatója.

Határozott, következetes, sosem rejti véka alá a véleményét. Vezetőként nagyon jól kezeli a felmerülő problémákat. Mindent megtesz azért, hogy a gyerekek jól érezzék magukat az intézményekben, megfelelő alapokkal lépjenek az iskolába. A gyermekek érdekében törekszik a társintézményekkel való jó együttműködésre.

Életének, munkájának fontos része a német nemzetiségi hagyományok ápolása. Jól beszél németül és svábul. Jelentős szerepet vállal az általa vezetett intézmények fejlesztésében, modernizálásában. Részt vállal a felújítások lebonyolításában, megszervezésében.

Nagyon fontosnak tartja a kollégái szakmai fejlődését. Továbbképzéseket szervez, gyakornokokat fogad az egyetemekről, főiskolákról. Széleskörű szakmai tudással a birtokában azonnal döntésképes, időben intézkedik mind személyi, mind tárgyi kérdések tekintetében.

Solymár Nagyközség kulturális és társadalmi életének aktív tagja. A testvérvárosok, Wüstenrot és Csíkpálfalva óvodáival aktív kapcsolatot tart fenn, szakmai tapasztalatcseréket szervez az óvónőknek.

Igazi lokálpatrióta.

Eddigi munkája elismeréseként javasoljuk Marlokné Strack Reginát a kitüntetésre.

Solymár, 2024.04.17.

Dobrovkáné Dér Borbála

alpolgármester