

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán**  **Polgármester** | **2024. április 19.** | **33/2024.** |

***Ügyintéző neve:*** *Dr. Beregszászi Márk*

***Az előkészítésben résztvevők megnevezése****: -*

***Ügyirat jellege****: előterjesztés*

***Elfogadásához szükséges szavazati arány****: minősített többség*

***Törvényességi szempontból ellenőrizte****: dr. Beregszászi Márk jegyző*

***Tárgy****: A térítési díj felülvizsgálata (bölcsőde)*

**Tisztelt Képviselő-testület!**

Solymár Nagyközség Önkormányzat Képviselő-testületének a személyes gondoskodást nyújtó gyermekjóléti ellátásokról, azok igénybevételéről és az ellátások intézményi térítési díjainak megállapításáról szóló 16/2013. (VI.27.) önkormányzati rendeletének 1. számú mellékletében szereplő összegeket felülvizsgáltuk és nem javasoljuk, hogy az összegek emelésre kerüljenek.

**Étkezés intézményi térítési díja:**

2024. évben a bölcsődei étkeztetés tervezett önköltsége:

Konyhai dolgozók bére: 27 492 699,- Ft

Munkaadói járulékok: 3 609 702,- Ft

Élelmiszer beszerzés 6 391 056,- Ft

Dologi kiadások (edény, tisztítószer): 501 732,- Ft

Közmű konyhára jutó része (11%): 683 650,- Ft

Konyhai berendezések karbantartása: 320 000,- Ft

Egyéb üzemeltetési szolgáltatás: 115 000,- Ft

Áfa 2 163 088,- Ft

**Összesen: 41 276 927,- Ft**

**Étkezés intézményi térítési díj:**

41 276 927,- Önköltség

-20 282 154,- Központi támogatás

20 994 773,- / 28 fő / 230 nap = 3 260,- Ft/fő/nap

A jelenlegi étkezési díj: br. 1. 050,- Ft/fő/nap

A költségvetésben tervezett nyersanyagnorma: br. 1. 050,- Ft/fő/nap

1997. évi XXXI. törvény a gyermekek védelméről és a gyámügyi igazgatásról 151. § (3):

**A gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege.**

**Javasoljuk 2024. május 1-től az étkezési díjat a jelenlegi összegen hagyni.**

**Bölcsődei gondozás**

**Gondozási intézményi térítési díj:**

2024. évben a bölcsődei gondozás tervezett önköltsége:

Dolgozók bére: 142 831 622,- Ft

Munkaadói járulékok: 18 743 294,- Ft

Közmű: 5 531 350,- Ft

Készlet beszerzések: 2 606 662,- Ft

Egyéb dologi kiadások: 2 616 000,- Ft

Áfa: 2 903 583,- Ft

Összesen: 175 232 511,- Ft

A központi támogatás összege (67 486 600,-Ft) a tavalyihoz képest emelkedett (58 134 100,- Ft).

175 232 511,- Szolgáltatási önköltség

- 67 486 600,- Központi támogatás

107 745 911,-

/ 48 fő

/230 nyitvatartási napok száma

9 760,- Ft/fő/nap

**Jelenlegi gondozási díj bruttó 550 Ft/fő/nap.**

A 2023/24 nevelési évben nagycsaládos kedvezmény miatt 8 gyermek ingyenesen veheti igénybe a bölcsődei ellátást és étkeztetést.

1 gyermek csak gondozási díjat fizet, mivel a Gyermekek védelméről szóló 1997/XXXI törvény és a 328/2011 kormányrendelet szerinti nyilatkozat alapján ingyenes bölcsődei étkezésre jogosultak.

A 41 felvett gyermekből 32 kisgyermek fizet étkezési és gondozási díjat is.

**Az állami támogatás emelkedett, ezért a gondozási díj összegét nem tartjuk időszerűnek emelni.**

**Időszakos gyermekfelügyelet**

**Időszakos gyermekfelügyelet intézményi térítési díja**

**Szolgáltatási önköltség:**

Központi támogatás ezen a címen nem érkezik.

Mivel az intézmény csak átmeneti létszámhiány esetén tud időszakos gyermekfelügyelet nyújtani, ennek önköltsége a gondozásra tervezett önköltség 1 főre és 1 napra jutó költsége.

175 232 511,- Szolgáltatási önköltség

/45 bölcsődei létszám

/ 230 nyitvatartási napok száma

16 931,- Ft/fő/nap

**Jelenlegi térítési díj 1 000 Ft/fő/óra, amelyet nem szeretnénk módosítani. Egy nap maximum 4 óra vehető igénybe.**

A fentiek figyelembevételével kérem tehát a T. Képviselő-testületet, hogy a díjakat felülvizsgálni szíveskedjen.

|  |  |
| --- | --- |
|  | **Dr. Szente Kálmán**  polgármester |

**HATÁROZATI JAVASLAT:** …/2024-H igen/ nem/ tartózkodott

Solymár Nagyközség Önkormányzatának Képviselő-testülete úgy dönt, hogy a Solymári Óvoda Liget Bölcsődében alkalmazható intézményi térítési díjakat változatlanul hatályban tartja.

Határidő: azonnal

Felelős: intézményvezető