****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán**  **Polgármester** | **2024. április 19.** | **37/2024.** |

***Ügyintéző neve:*** *Dr. Beregszászi Márk*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: A Solymári Óvoda, valamint a Homok utca Vis Maior-jellegű átcsoportosítás – költségek megelőlegezése*

**Tisztelt Képviselő-testület!**

1. A T. Képviselő-testület 16/2024. (II.28.) önkormányzati határozattal döntött a Solymár, Avar utca, Homok utca kereszteződésében kialakult üregesedés megszüntetéséről, és Vis Maior pályázatról. A pályázatot benyújtottuk, a kivitelezés megtörtént, szerencsénkre a kalkulált keretösszegen belül. A vállalkozó bruttó 6 526 538 forint vállalkozói díjra nyújtott be számlát.

A fent megjelölt határozatban 1 170 229 forint önrészt vállaltunk, amely előreláthatóan kevesebb lesz, ugyanakkor a teljes vállalkozói díj Vis Maior döntésig történő megelőlegezéséhez szükséges a T. Képviselő-testület döntése.

1. A korábbi tájékoztatásom szerint egy másik igen komoly Vis Maior esemény – a Napsugár Óvodában bekövetkezett csőtörés és több helyiség elázása – miatt biztosítási káreseményt jelentettünk be.

A rendelkezésünkre álló adatok alapján az alábbi költségekkel kalkulálunk (forint):

|  |  |
| --- | --- |
| **Óvodai bútor** | 2 189 000 |
| **Villanyszerelés** | 855 000 |
| **Nyílászárók** | 391 000 |
| **Festés** | 2 215 000 |
| **Kivitelezés** | 283 000 |
| **Vizes munkák** | 600 000 |
| **Parketta** | 1 650 000 |
| **Mindösszesen** | **8 183 000** |

A bekövetkezett kár ennél összességében jelentősebb, a biztosítóval az alapos kárfelvételi eljárást lefolytattuk, így minden okunk megvan arra, hogy a pozitív elbírálást kapjunk a kárrendezésre. Azonban a kivitelezés költségeit az önkormányzatnak és a képviselő-testületnek meg kell előlegeznie. A helyiségek az előterjesztés tárgyalásakor elkészültek és a gyermekek újra használatba tudták venni azokat.

A fentiek alapján kérem a T. Képviselő-testületet, hogy a fenti összegeket, tehát 6 526 538 forint összeget, valamint 8 183 000 forint keretösszeget biztosítani szíveskedjen a biztosítási összeg beérkezéséig.

|  |  |
| --- | --- |
|  | **Dr. Szente Kálmán**  **polgármester** |

1. **HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának képviselő-testülete úgy dönt, hogy bruttó 6 526 538 forint összeget biztosít az Avar-Homok utca üregesedés Vis Maior esemény vállalkozói díjának megelőlegezésére a tartalékkeret terhére. A beérkező támogatás összege automatikusan a tartalékkeretet növeli.

**Felelős**:

**Határidő:**

1. **HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának képviselő-testülete úgy dönt, hogy bruttó 8 183 000 forint összeget biztosít az Napsugár Óvodában történt csőtörés helyreállítása érdekében a tartalékkeret terhére. A beérkező biztosítási kárösszeg automatikusan a tartalékkeretet növeli.

**Felelős**:

**Határidő:**