

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán Polgármester** | **2024. április 19.** | **36/2024.** |

***Az előterjesztésben résztvevők megnevezése:*** *Gaal-Hasulyó Bernadett*

***Törvényességi szempontból ellenőrizte:*** *dr. Beregszászi Márk*

***Ügyirat jellege:*** *előterjesztés*

***Elfogadáshoz szükséges szavazatarány:*** *minősített többség*

***Tárgy:*** *„SOLYMÁRÉRT” kitüntetés adományozása*

**Tisztelt Képviselő-testület!**

Solymár Nagyközség Önkormányzatának Képviselő-testülete a kitüntetések alapításáról és adományozásának rendjéről szóló 21/2018. (XI.29.) önkormányzati rendeletében rendelkezik a „SOLYMÁRÉRT” kitüntetés adományozásáról.

A rendelet 2. § (1) bekezdése értelmében a „SOLYMÁRÉRT" kitüntetés és emlékplakett (a továbbiakban: Kitüntetés) adományozható azoknak a hazai és külföldi természetes személyeknek és önszerveződött kulturális közösségeknek, akik, illetve amelyek a meghatározott területeken (művelődés, kultúra és hagyományőrzés, szociális-karitatív, vallási, egyházi, sport és szabadidő, egyéb a település érdekeit szolgáló tevékenység) hosszabb időn át kiemelkedő munkát végeztek, és ezzel jelentősen hozzájárultak a település szellemi, erkölcsi és anyagi értékeinek gyarapításához, hírnevének öregbítéséhez.

A kitüntetés és a cím adományozására írásban, részletes indoklással ellátott javaslatot bármely személy, közösség, szervezet tehet, és a kitüntetési javaslatot a Közművelődési Munkacsoport véleményével együtt kell előterjeszteni a Képviselő-testület elé.

Határidőben, a „SOLYMÁRÉRT” kitüntetésre 1 darab – mellékelten csatolt – javaslat érkezett.

A Közművelődési Munkacsoport 2024. április 18-i ülésén tárgyalta az előterjesztést. A pályázati anyagot megvizsgálva egyhangúan döntött arról, hogy 2024. évben Marlokné Strack Regina jelölését támogatja Solymárért díjra.

Kérem a T. Képviselő-testületet, hogy az előterjesztést megvitatni szíveskedjen.

|  |  |
| --- | --- |
|  | **Dr. Szente Kálmán**  polgármester |

**HATÁROZATI JAVASLAT:**

Solymár Nagyközség Önkormányzatának Képviselő-testülete úgy dönt, hogy a 2024. évben \_\_\_\_\_\_\_\_\_\_\_\_\_\_\_-t „SOLYMÁRÉRT” kitüntetésben részesíti.

Határidő: értelemszerűen

Felelős: polgármester