****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Szente Kálmán**  **Polgármester** | **2024. április 18.** | **32/2024.** |

***Ügyintéző neve:*** *Dr. Beregszászi Márk*

***Az előkészítésben résztvevők megnevezése****: Szelicsánné Szajáni Piroska*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Az Ezüstkor Szociális Központ intézményi térítési díjak felülvizsgálata*

**Tisztelt Képviselő-testület!**

A szociális igazgatásról és a szociális ellátásokról szóló – többször módosított – 1993. évi III. törvény (továbbiakban: Szt.) 92/B.§ (1) bekezdés a.) pontja alapján a személyes gondoskodást nyújtó szociális intézmény állami fenntartója minden évben meghatározza az intézményi térítési díjat, illetve szükség esetén ezt évente egyszer felülvizsgálhatja.

A 115.§ (1) bekezdése alapján a személyes gondoskodás körébe tartozó szociális ellátások térítési díja (továbbiakban: intézményi térítési díj). Az intézményi térítési díjat integrált intézmény esetében is szolgáltatásonként kell meghatározni.

A személyes gondoskodást nyújtó szociális ellátások térítési díjairól szóló 29/1993. (II.17.) korm. rendelet 3.§ (3) bekezdés: „Az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2.§-ának megfelelő módon kerekítve kell meghatározni.”

**A fenntartó az intézményi térítési díjat a 115.§ (10) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja, ez esetben a különbözetet az intézmény költségvetésében biztosítani kell.**

A költségvetési törvényben meghatározottak, és a nyújtott szociális szolgáltatások alapján a térítési díjakat intézményünk esetében az alábbi területeken kell meghatározni:

* ***házi segítségnyújtás***
* ***időskorúak nappali ellátása***
* ***szociális étkeztetés***

Lehetőség nyílik a térítési díj önkéntes megfizetésére, amikor sem jövedelemvizsgálat, sem terhelhetőségi határvizsgálat nem kell. Az önkéntes fizetés lehetősége a Szt. 117/B.§-a szerinti esetben az ellátást igénylő vagy a térítési díjat megfizető más személy az intézményi térítési díjjal azonos személyi térítési díj megfizetését egy év időtartamra vállalhatja.

Településünkön a gyermekjóléti és szociális ellátások szabályairól szóló 3/2022. (IV.28.) önkormányzati rendelet a gyakorlatban jól működően szabályozza az intézményünk által szedett térítési díjakat, így javaslom azok megtartását.

|  |  |
| --- | --- |
|  | **Dr. Szente Kálmán**  Polgármester |

**HATÁROZATI JAVASLAT: …/2024-H igen/ nem/ tartózkodott**

Solymár Nagyközség Önkormányzatának Képviselő-testülete úgy dönt, hogy az Ezüstkor Szociális Gondozó Központ Idős Klubjában alkalmazható intézményi térítési díjakat változatlanul hatályban tartja.

Határidő: **azonnal**

Felelős: **intézményvezető**